తెలంగాణ తలసరి ఆదాయం రూ.1,40,683
 తలసరి ఆదాయం రూ.1,40,683
హైదరాబాద్‌: తెలంగాణ రాష్ట్ర తలసరి ఆదాయం గతఏడాది 1,40,683 రూపాయల నుంచి ప్రస్తుత ఆర్థికసంవత్సరానికి 1,58,360 రూపాయలకు పెరిగింది. రాష్ట్ర స్థూల దేశీయోత్పత్తి ప్రస్తుత ధరల ప్రకారంచూస్తే 6,54,294 కోట్ల రూపాయలుగా అంచనావేసారు. అంతకు ముందు సంవతంలో ఉన్న 5,75,631 రూపాయలకంటే ఈ ఏడాది పెరిగింది. వృద్ధిరేటు 13.7శాతంగా ఉంది. ఆర్థిక మంత్రి ఈటెలరాజేందర్‌ అసెంబ్లీలో రాష్ట్ర బడ్జెట్‌ను ప్రవేశపెడుతూ తలసరి ఆదాయ వివరాలను వెల్లడించారు. తలసరి ఆదా యం స్థిరంగా వృద్ధిచెందుతోందని, జాతీ య సగటుకంటే తక్కువ ఉన్న తలసరి రాబడులు గణనీయంగా పెరిగాయన్నారు. ప్రస్తుతవృద్ధి జాతీయ సగటు 1,03,818 రూపాయలకంటే ఎక్కువగా ఉందని ఆయ న అన్నారు. జాతీయ స్థాయిలో తలసరి ఆదాయం 11.5శాతం నుంచి 10.2శాతా నికి క్షీణిస్తే తెలంగాణ రాష్ట్రం మాత్రం 11.2శాతం నుంచి 12.6శాతానికి పెరిగిందని ఆయన అన్నారు.
రాష్ట్రం ఆవిర్భవించిన మూడేళ్ల తక్కువ వ్యవధిలోనే తమ ప్రభుత్వం అంచనాలకు అనుగుణంగా పనిచేస్తోందని, వివిధరంగాల్లో దూసుకువెళుతున్నదన్నారు. కరువుపీడిత వ్యవ సాయ రంగాన్ని ప్రగతిపథంవైపు నడిపించింద న్నారు. ఇక ప్రభుత్వరుణం బకాయిలు 1,40,523 కోట్ల రూపాయలుగా ఉన్నాయి. బడ్జెట్‌ అంచనాల్లో చూపినవిధంగా 18.51శాతం వాటాతో ఉన్నాయి. ఓపెన్‌ మార్కెట్‌ రుణాలు 1,15,243.87 కోట్లుగా ఉన్నాయి. మరో 9331.46 కోట్లు కేంద్ర ప్రభుత్వ రుణాలు, స్వయం ప్రతిపత్తి కలిగిన సంస్థల నుంచి 3867 కోట్ల రూపంలో మరికొన్ని రుణాలున్నట్లు వెల్లడించారు. ఇక చిన్నమొత్తాల పొదుపు స్పెషల్‌ సెక్యూరిటీస్‌, పిఎప్‌ పరంగా 12,081 కోట్ల రుణ బకాయిలున్నట్లు వివరించారు. మొత్తం రాష్ట్ర స్థూల ఉత్పత్తిలో 16.18శాతం వాటాతో ఉన్నాయన్నారు. మొత్తం 93,115కోట్ల రూపాయల రుణం ఉన్నట్లు ఈటెల రాజేందర్‌ వెల్లడించారు. ఇప్పటివరకూ తెలంగాణ అప్పు 1,14,813కోట్లకు చేరిందని కొత్త ఆర్థికసంవత్సరంలోఇతర మార్గాల ద్వారా 26,400 కోట్లను రుణ పరపతిని సాధించగలమని అంచ నా వేసారు. కేంద్రంనుంచి రుణం రూపంలో రూ.1000 కోట్లు ఉన్న ట్లు తేలింది. అమ్మకపం పన్ను గత ఏడాది 42,074 కోట్లుకాగా వసూళ్లు 37,439 కోట్లు మాత్ర మే వచ్చింది. ఎక్సైజ్‌ ఆదాయం కూడా 5083 కోట్లుగా అంచనా వేసారు.ఈఏడాదిఆదాయం అంచ నాలు 8999కోట్లుగా ఉంటుందని ఆర్థికశాఖ అంచనావేసింది. రిజిస్ట్రే షన్ల ఆదాయ లక్ష్యంరూపేణా 4291కోట్లుకాగా రూ.4041కోట్లు మాత్రమే వచ్చింది. ఈరిజిస్ట్రేషన్ల ఆదాయ లక్ష్యం రూ.3వేలకోట్లకు తగ్గింపుగా ఉందనిఅంచనా. వాహ నాలపన్ను రూపంలో మూడువేల కోట్లు ఆదాయం వస్తుందని, ఇతర మార్గాల్లో మరో 36,237 కోట్లు రాబడులు రావచ్చని ఆర్థికశాఖ అంచనా వేసింది.